Author: Zbojan
Last saved by: spano
Company: MH SR

Predkladacia správa

Materiál sa predkladá na základe ustanovenia § 9 ods. 3, 4 zákona č. 276/2001 Z.z. o regulácii v sieťových odvetviach a o zmene a doplnení niektorých zákonov v znení neskorších predpisov. Materiál sa zaoberá návrhom kandidátov na člena regulačnej rady Úradu pre reguláciu sieťových odvetví.

Úrad pre reguláciu sieťových odvetví bol zriadený zákonom č. 276/2001 Z. z. o regulácii  v sieťových odvetviach a  o zmene a doplnení niektorých zákonov, s účinnosťou od 1. augusta 2001, ako orgán štátnej správy.

Dňa 16.10. 2001 bola prezidentom Slovenskej republiky v súlade s príslušnými ustanoveniami zákona  menovaná Regulačná rada. Dvom členom regulačnej rady končí výkon ich funkcie dňom 15.10.2003. 

Ministerstvo hospodárstva Slovenskej republiky z uvedených dôvodov predkladá na schválenie vláde Slovenskej republiky nomináciu nových kandidátov  na výkon funkcie člena  regulačnej rady Úradu pre reguláciu sieťových odvetví. 

Vzhľadom na povahu materiálu, nebol predmetom pripomienkového konania. Predkladaný materiál nemá finančný, ekonomický a environmentálny vplyv a ani dopad  na  zamestnanosť.

Materiál obsahuje osobné údaje navrhovaných osôb. Vzhľadom na uvedenie týchto údajov, nemožno tieto časti materiálu podľa § 9 ods. 1 (ochrana osobnosti a osobných údajov) zákona        č. 211/2000 o slobodnom prístupe k informáciám a o zmene a doplnení niektorých zákonov v znení neskorších predpisov, sprístupniť.